בשלהי שנות ה-60 נכנסה החברה גם לתחום ייצור השבבים והמוצר האופטי שפותח במעבדות החברה שיפר משמעותית את איכות השבבים שירדו מפסי הייצור. מוצר זה, שנקרא מיקרליין , הביא לשליטה מלאה של פרקין-אלמר בתחום בקרת האיכות בתעשיית השבבים למספר שנים. בשנות ה-80 נדחקה החברה מחוץ לתחום בגלל חוסר השקעה בפיתוח מוצרים מתקדמים יותר והגעה לשוק של מוצרים חדשים של חברות אחרות ובסופו של דבר נמכרה חטיבת המוליכים למחצה.
מעבדות.
בתחילת שנות ה-90 של המאה ה-20 חברה פרקין-אלמר לחברת סטוס ויצרה את מכשירי המעבדה הראשונים של התגובת שרשרת של פולימראז (PCR). במקביל הרחיבה את סל המוצרים שהוצעו למעבדות בעולם גרך השלוחות של החברה בגרמניה ובאנגליה. בהמשך אותו עשור נמגרו הזכויות על ה-PCR לחברת הופמן לה רוש.
מחשבים.
בשנות ה-70 של המאה ה-20 החליטה החברה להרחיב את עסקיה בתחום המחשבים ולשם כך רכשה את חברת המחשבים אינטרדאטה . החברה המאוחדת יצרה מחשבי 32 ביט שדמו לIBM 370 ופעלו על מערכת הפעלה UNIX שגרסה שלה פותחה במיוחד עבור החברה. ב-1985 פוצלה חטיבת המחשבים מחברת פרקין-אלמר ופעלה תחת השם Concurrent Computer Corporation עד סגירתה ב-2017.
האיחוד עם EG&amp;G.
בשנות ה-90 נקבע באסטרטגיה של החברה שיש להתמקד בתחום חקר החיים, הרפואה והביוטכנולוגיה. במסגרת אסטרטגיה זו נרכשו ומוזגו חברות שעסקו בתחום כמו "אפלייד ביוסיסטמז" (נרכשה ב-1992) ו"PerSeptive Biosystems" (מוזגה ב-1997) ובמקביל נמכרו חטיבות שעסקו במכשור הנדסי.
ב-1999 נרכשה חטיבת המכשור האנליטי של פרקין-אלמר על ידי חברת EG&amp;G שרכשה גם את הזכויות על שם החברה. האסטרטגיה של התאגיד החדש הכתיבה המשך חיזוק החטיבות שעסקו בחקר החיים ובמיוחד התמקדות בתחום הביוטכנולוגיה ופיתוח מכשירים שסייעו בפרויקט גנום האדם. בין השאר נרכשו בתקופה זו החברות "Spectral Genomics" , "Improvision" , "Evotec" ועוד).
כחלק מההתמקדות בתחום הרפואה חיזקה החברה גם את חטיבת המעבדות הרפואיות שלה על ידי רכישת חברות שעסקו בתחום כמו "NTD Labs" (שעסקה בבדיקות בתקופת ההריון), ".ViaCell, Inc" (שעסקה בדם טבורי), "Packard Bioscience Inc" (שעסקה ברובוטיקה במעבדות והייתה חיונית גם עבור פרויקט מיפוי הגנום האנושי) ו"Pediatrix Screening" (שעסקה באבחון מחלות מטבוליות אצל ילודים).
תהליך רכישת החברות נמשך גם במהלך המאה ה-21 כשפרקין-אלמר רכשה כ-15 חברות ברחבי הגלובוס שמתמחות בתחום הרפואה והביוטכנולוגיה.
ג'ו וולאקוט
ג'וזף לוק וולאקוט (באנגלית: Joseph Luke Wollacott; נולד ב-8 בספטמבר 1996 בבריסטול שבאנגליה) הוא כדורגלן גנאי יליד אנגליה המשחק בעמדת השוער בקבוצת צ'רלטון את'לטיק מהפוטבול ליג הראשונה ובנבחרת גאנה.
קריירת מועדונים.
וולאקוט גדל במחלקת הנוער של בריסטול סיטי. הוא הושאל לקבוצות קליבדון טאון, ויימות', ברגסוי, באת' סיטי, ווקינג, טרורו סיטי, גלוסטר סיטי, פורסט גרין רוברס וסווינדון טאון.
ב-11 ביוני 2021 חתם על חוזה לעונה אחת בסווינדון טאון מהפוטבול ליג השנייה.
ב-23 ביוני 2022 חתם על חוזה לשלוש עונות בצ'רלטון את'לטיק מהפוטבול ליג הראשונה.
קריירה בינלאומית.
ב-9 באוקטובר 2021 ערך וולאקוט את הופעת הבכורה שלו בנבחרת גאנה, בניצחון 3-1 על נבחרת זימבבואה במסגרת מוקדמות מונדיאל 2022. הוא היה חלק מסגל נבחרת גאנה בטורניר גביע אפריקה לאומות 2021 בשנת 2022.
Poor Boy/Lucky Man
Computer Murderers
Computer Murderers (בעברית: רוצחי מחשבים) הוא סינגל שהוקלט על ידי הראפר האמריקאי ליל דורק. הוא יצא לאור ב-18 במרץ 2022, על ידי חברות התקליטים אונלי דה פאמילי, אלאמו וסוני מיוזיק אנטרטיינמנט, כסינגל חמישי מתוך האלבום "7220".
רקע.
"Computer Murderers" נחשבת לרצועת הבונוס היחידה של "7220". את השיר כתבו דורק, טרנטון טרנר ומרקוס סרבאנטס, והפיקו טאץ' אוף טרנט וטרילבאנס. לושה ימים לפני יציאתו פרסם צילום מסך מהאודיו של השיר והעלה אותו לאינסטגרם. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10.3 מיליון השמעות.
וידאו קליפ.
הווידאו קליפ הרשמי, בבימוי של ג'רי הפקות, פורסם לראשונה ב-18 במרץ, לצד הוצאת השיר. הוא מציג את דורק על ערימה גדולה שעשויה ממוזמנים, בד בבד לחגיגותיו בפנטהאוז בניו יורק. נכון לאוגוסט 2022 עומד מונה הצפיות של הקליפ על למעלה מ-17 מיליון צפיות.
אנז'ל גומש
אדילסון אנז'ל אבראו דה אלמיידה גומש (בפורטוגזית: Adilson Angel Abreu de Almeida Gomes; נולד ב-31 באוגוסט 2000 בלונדון שבאנגליה) הוא כדורגלן אנגלי ממוצא אנגולי המשחק בעמדת הקשר ההתקפי בקבוצת ליל מליגת העל הצרפתית.
קריירת מועדונים.
גומש גדל במחלקת הנוער של מנצ'סטר יונייטד. ב-21 במאי 2017 ערך את הופעת הבכורה שלו במועדון, בניצחון 2-0 על קריסטל פאלאס במסגרת המחזור האחרון בפרמייר ליג לעונת 2016/2017. בסך הכל ערך חמש הופעות ליגה במדי המועדון.
ב-4 באוגוסט 2020 חתם גומש על חוזה לחמש עונות בליל מליגת העל הצרפתית, והושאל מיד לבואבישטה מליגת העל הפורטוגלית. ב-19 בספטמבר ערך את הופעת הבכורה שלו בבואבישטה, בתיקו 3-3 נגד נסיונל מדיירה במסגרת המחזור הראשון בליגה לעונת . ב-2 באוקטובר הבקיע את שער הבכורה שלו במועדון, בתיקו 1-1 נגד מוריירנסה במסגרת המחזור השלישי בליגה. בסך הכל ערך 30 הופעות ליגה במדי המועדון, בהן הבקיע ששה שערים.
לקראת עונת 2021/2022 חזר גומש לליל. ב-21 באוגוסט 2021 ערך את הופעת הבכורה שלו במועדון, בתיקו 1-1 נגד סנט אטיין במסגרת המחזור השלישי בליגה. ב-8 בדצמבר הבקיע את שער הבכורה שלו במועדון, בניצחון 3-1 על וולפסבורג במסגרת שלב הבתים של ליגת האלופות. ב-6 במאי 2022 הבקיע את שער הבכורה שלו בליגה, בהפסד 2-1 למונקו במסגרת המחזור ה-36 בליגה. בסך הכל ערך 24 הופעות ליגה במדי המועדון בעונת 2021/2022, בהן הבקיע שער אחד.
Diamonds and Dancefloors
אבוט אלמנטרי
אבוט אלמנטרי (באנגלית : Abbott Elementary ) היא סיטקום אמריקאי מוקומנטרי שנוצר על ידי קואינטה ברונסון עבור רשת ABC.
הסדרה עלתה ב-7 בדצמבר 2021, וזכתה לשבחי המבקרים. במרץ 2022, הסדרה חודשה לעונה שנייה, שאמורה לעלות לשידור ב-21 בספטמבר 2022. התוכנית הייתה מועמדת לפרס סדרת הקומדיה הטובה ביותר בטקס פרס אמי לבידור בפריים טיים ה-74, כשברונסון, ג'אנל ג'יימס, שריל לי ראלף וטיילר ג'יימס וויליאמס כולם קיבלו מועמדויות על הופעותיהם.
עלילה.
צוות דוקומנטרי מתעד את חייהם של מורים העובדים בבתי ספר עם חוסר מימון. אחד המקומות שהם החליטו לתעד הוא בית הספר היסודי ווילארד ר. אבוט בפילדלפיה, בית ספר ציבורי בפילדלפיה. התנאים בבית הספר קשים ורוב המורים לא מחזיקים מעמד במשרה שלהם יותר משנתיים. המורה לכיתה ב' - ג'נין טיג'ס (קואינטה ברונסון) והמורה להיסטוריה - ג'ייקוב היל הם שניים מתוך שלושה מורים בקבוצה של עשרים שסיימו שנה אחת. הם עובדים עם הגננת המנוסה ברברה הווארד, המורה בכיתה ב' מליסה שמנטי, מנהלת בית הספר אווה קולמן (ג'אנל ג'יימס), והמורה המחליף גרגורי אדי.
הפקה.
ב-3 בספטמבר 2020, פיילוט קומי ללא שם בכיכובה של ברונסון החל בשלבי הפקה ב-ABC. בפברואר 2021, ABC נתנה לפרויקט פיילוט רשמי. במרץ לוהקו וויליאמס, ג'יימס, וולטר, פרפטי וראלף בפרויקט. בחודש מאי, הפרויקט קיבל הזמנה לסדרה. הצילומים החלו ב-16 באוגוסט 2021 בלוס אנג'לס, קליפורניה, והסתיימו ב-5 בנובמבר 2021. בנובמבר, ויליאם סטנפורד דייוויס לוהק לסדרה. הסדרה עלתה ב-7 בדצמבר 2021.
ב-14 במרץ 2022, הסדרה חודשה לעונה שנייה. לפי ציוץ של ברונסון, היום הראשון לצילומים החל ב-18 ביולי 2022. ב-20 ביולי 2022, הוכרז כי וויליאם סטנפורד דייוויס, המגלם את מר ג'ונסון, השוער, יקודם לתפקיד קבוע. ב-21 ביולי 2022, ABC הזמינה את העונה השנייה באורך 22 פרקים.
הפצה.
בארצות הברית, התוכנית משודרת ב-ABC. במספר מדינות באירופה כמו בריטניה, צרפת, איטליה, גרמניה ואוסטרליה, התוכנית יצאה לאור ב-דיסני+.
תגובות.
ביקורות.
באתר הביקורות Rotten Tomatoes, 98% מ־43 ביקורות המבקרים היו חיוביות, עם דירוג ממוצע של 8.6/10. הקונצנזוס של האתר הינו "אבוט אלמנטרי זוכה לדירוגים גבוהים על הביקורת האמפתית אך המפלגת על מערכת החינוך האמריקאית, בתוספת קצת קרדיט נוסף על דינמיקה רומנטית." Metacritic, שמשתמש בממוצע משוקלל, קיבל ציון של 80 מתוך 100 על סמך 16 מבקרים, מציין"ביקורות חיוביות בדרך כלל".
מד (נהר, קליפורניה)
הנהר מד (באנגלית: Mad River, מילולית "הנהר המטורף") הוא נהר בחלק העליון של . הוא זורם לאורך 182 קילומטרים בערך בכיוון צפון-מערב דרך מחוזות קליפורניה טריניטי והמבולדט, מנקז אגן בשטח של 1,290 קילומטרים רבועים ונשפך לתוך האוקיינוס השקט מצפון לעיירה ליד ב. מקורות הנהר נמצאים ברכסי החוף של קליפורניה ליד סאות' קלסי רידג' (South Kelsey Ridge).
היסטוריה.